# Lucia Pietrelli

Lucia Pietrelli (Candelara, 8 d'abril de 1984) és una novel·lista, poetessa i traductora italiana en llengua catalana.

## Biografia

Va estudiar literatura a Pisa, Madrid i Barcelona i viu a Mallorca des de la dècada del 2010. Fou l'encarregada d'elaborar i llegir el manifest de la Diada de Mallorca del 31 de desembre de 2014. Ha publicat novel·les, llibres de poesia i ha traduït de l'italià al català i al castellà. Ha guanyat diversos premis literaris, com ara el Premi Joanot Martorell amb la novel·la Cadenes, i el premi Lletra d’Or 2020 per la seva novel·la Lítica, un premi que reconeix, des del 1956, la millor obra en català publicada l'any anterior.
Lucia Pietrelli va publicar el 2010 el seu primer poemari, Fúria (Documenta Balear). L'any següent, el 2011, va publicar Violacions (Moll); el 2013, Mort d'un Aviador Tartamunt (AdiA); el 2015, Ortigues (AdiA) i el 2016 va publicar V (Cafè Central). Després de diversos anys de silenci poètic, va reaparèixer amb La terra i els altres llocs (2021, AdiA), poemari on, en diverses entrevistes, anuncia un canvi d'etapa, un punt d'inflexió que la portarà cap a altres direccions. Pel que fa a la seva trajectòria al món de la novel·la, Lucia fins avui dia ha publicat les novel·les Nissaga (Moll, 2013), Qui ens defensarà (Lleonard Muntaner, 2014), Cadenes (Edicions 62, 2015), Lítica (Males Herbes, 2019) i Deimos (MAles Herbes, 2024). L'autora es mou també a l'àmbit teatral. El 2018 va estrenar una peça teatral titulada Irene i la terra adormida, la qual s'estrena al Teatre Principal de Palma el mes de novembre del mateix any.

## Obra publicada
### Poesia

* 2010: Fúria (Furia). Palma: Documenta Balear. La Cantàrida
* 2011: Vertical (Verticale). Rimini: Raffaelli Editore
* 2011: Violacions. Palma: Moll
* 2013: Esquelet. Lleida: Pagès Editors
* 2013: Mort d'un aviador tartamut. Calonge: AdiA Edicions
* 2015: Ortigues. Calonge: AdiA Edicions
* 2016: V. Barcelona - Vic: Cafè Central / Eumo Editorial.
* 2021: La terra i altres llocs. Calonge: AdiA Edicions.

### Novel·la

* 2013: Nissaga. Palma: Moll
* 2014: Qui ens defensarà. Palma: Lleonard Muntaner
* 2015: Cadenes. Edicions 62
* 2019: Lítica. Males Herbes
* 2024: Deimos. Males Herbes

### Traduccions

* 2011: Blues en setze (Blues in sedici) de Stefano Benni. Palma: Lleonard Muntaner
* 2013: Parasceve de Blai Bonet (traducció al castellà). Palma: Lleonard Muntaner
* 2017: Atles de micronacions de Graciano Grazini. Barcelona: Males Herbes.

## Referències

* ↑ «Telenotícies - Lucia Pietrelli, una escriptora italiana que escriu en català - 3Cat». CCMA, 19-03-2024. [Consulta: 22 setembre 2024].
* 1 2 «Lucia Pietrelli, Biografia, galeria i obres». Institut d'Estudis Baleàrics | BCulture. [Consulta: 16 abril 2020].
* ↑ «El sobiranisme mallorquí surt al carrer en defensa del dret de decidir als Països Catalans». Vilaweb, 31-12-2014. [Consulta: 19 octubre 2024].
* 1 2 «Lucia Pietrelli ja té el Joanot Martorell amb ‘Cadenes'». Ara Balears, 21-11-2015. [Consulta: 21 novembre 2015].
* 1 2 «Lucia Pietrelli guanya el premi Lletra d'Or 2020». [Consulta: 20 novembre 2020].
* ↑ «Los rituales de vida y muerte suenan en el Teatre Principal de Palma con 'Irene i la terra adormida'» (en castellà). Última Hora, 03-11-2019. [Consulta: 19 octubre 2024].
* ↑ «Una jove italiana, Lucia Pietrelli, guanyadora del XXVI Certamen de Poesia Bernat Vidal i Tomàs». Ajuntament de Santanyí. Arxivat de l'original el 3 de març 2016. [Consulta: 28 agost 2013].
* ↑ Gonzalo, Jordi «Més Recull que mai». El Punt Avui, 12-03-2012 [Consulta: 28 agost 2013].
* ↑ Veny, Caterina «“La terra i altres llocs” de Lucia Pietrelli evoca la dualitat de la bellesa i la sensació amenaçadora dels espais». IB3, 26-03-2021 [Consulta: 20 abril 2021].
* ↑ «Pietrelli, de Cara y Salas ganan los Premis Pare Colom» (en castellà). Mallorca Diario, 30-07-2014. [Consulta: 3 agost 2014].
* ↑ «Més 324 - Lucia Pietrelli ens presenta la novel·la "Deimos" - 3Cat». CCMA, 28-02-2024. [Consulta: 22 setembre 2024].

## Enllaços externs

* Obiols, Víctor «Quatre poetes coetànies». Ara. Ara llegim, 14-12-2013 [Consulta: 20 març 2014].
* Lucia Pietrelli a Traces.uab.cat
* Manifest 31 de desembre de 2014